**Program rada**

**Gradskog muzeja u Korčuli**

**za 2023. godinu**

****

**Gradski muzej Korčula ,Trg sv. Marka 20260 Korčula**

**tel. 020-711-420**

**www.gm-korcula.com**

**e- mail: gm-korcula@du.t-com.hr,** info@gm-korcula.com

**Sadržaj**

**UVOD 3**

**1. UPRAVNI POSLOVI MUZEJA 5**

*1.1. ADMINISTRACIJA, ORGANIZACIJA RADA, KNJIGOVODSTVO 5*

**2. PROSTOR I OPREMA 6**

*2.1. MUZEJSKA ZGRADA 6*

*2.2. URED 6*

*2.3. KNJIŽNICA 6*

**3. REDOVITE MUZEJSKE AKTIVNOSTI 7**

*3.1. MUZEJSKE ZBIRKE,IZLAGANJE MUZEJSKOG POSTAVA 7*

*3.2 AKTIVNOSTI MUZEJSKE KNJIŽNICE 8*

*23.3. STRUČNI RAD 9*

*3.4. ZNANSTVENI RAD 14*

**4. OBRAZLOŽENJE PLANIRANIH POSLOVA *15***

*4.1. OBRAZLOŽENJE PLANIRANIH POSLOVA – I. DIO 15*

*4.2. OBRAZLOŽENJE PLANIRANIH POSLOVA- II. DIO 18*

*4.3. OBRAZLOŽENJE PLANIRANIH POSLOVA- III. DIO 20*

**5. FINANCIJSKI PLAN GRADSKOG MUZEJA ZA 2023.**

*5.1.FINANCIJSKI PLAN GRADSKOG MUZEJA ZA 2023.*

 **UVOD**

Gradski muzej Korčula je javna ustanova u kulturi kojoj je osnivač Grad Korčula. Osnovne zadaće muzejske djelatnosti: prikupljanje, čuvanje, dokumentiranje, istraživanje i komuniciranje muzejske građe utvrđene su *Zakonom o muzejima (NN* 61/18, koji je stupio na snagu 19. 7. 2018.*).* Djelatnost Gradskog muzeja Korčula ostvaruje se u skladu s odredbama Zakona o muzejima, Zakona o ustanovama (NN 76/93., 29/97, 47/99, 35/08), Statuta Gradskog muzeja i Zakona o proračunu (NN 87/08, 136/12 i 15/ 15.)Muzej svojim aktivnostima, kroz protekle 64 godine kao najstarija javna kulturna ustanova u Gradu Korčuli opravdava svoje postojanje i potvrđuje važnost osnutka muzeja i njegovo značenje za lokalnu i širu zajednicu. Kao mjesto susreta s gospodarskom i kulturnom prošlosti grada i otoka Korčule u kojem se čuva materijalna i nematerijalna baština, muzej je aktivno zastupljen i ima važnu ulogu u kulturnoj ponudi u turizmu, kako grada i otoka Korčule, tako i Dubrovačko–neretvanske županije. Znanstvenici i istraživači kulturne i povijesne baštine i suvremenosti iz Hrvatske i inozemstva, znanstvenim interesom vezani za bogatu i nikad do kraja istraženu nematerijalnu i materijalnu kulturno - povijesnu baštinu grada i otoka Korčule, u potrazi za predmetnom građom i novim znanjima obraćaju se muzeju, upotpunjujući cjeline istraživačkih i znanstvenih područja u lokalnom, regionalnom, nacionalnom i međunarodnom kontekstu. Učenici i studenti, čiji su radovi nadahnuti korčulanskom kulturnom baštinom, te pridonose stručnom i znanstvenom istraživanju baštinjenog, koriste se građom stručne muzejske knjižnice, muzejskom građom i dokumentacijom. U svrhu donošenja stručne i znanstveno utemeljene dokumentacije u postupcima pravne zaštite spomeničkih vrijednosti pokretne i nepokretne kulturne baštine grada i otoka Korčule, uvid u muzejsku dokumentacijsku građu omogućava se konzervatorima nadležnog Konzervatorskog odjela i drugim stručnim i zainteresiranim osobama. Stručnom pomoći muzej je na usluzi svim slojevima građana, bratovštinama i Opatskoj riznici, školama, vlasnicima privatnih zbirki te svima zainteresiranim strankama. Evidencija, zaštita i promidžba čimbenika materijalne i nematerijalne - duhovne kulturne baštine grada i otoka Korčule utemeljene su u *Izjavi o poslanju Gradskog muzeja Korčula.*

U Gradskom muzeju Korčula na neodređeno vrijeme zaposleno je šest djelatnika:

- ravnateljica, dr. sc. povijesti umjetnosti, položen stručni ispit za kustosa-

- dvije kustosice, VSS, položen stručni ispit za kustosa

- muzejska tehničarka, SSS, položen stručni ispit za muzejskog tehničara

- muzejska tehničarka, SSS s obavezom polaganja stručnog ispita kada se za to steknu uvjeti.

- čistačica

Članak 12. Pravilnika o unutarnjem ustrojstvu i načinu rada Gradskog muzeja utvrđeno je da je

stručni djelatnik Gradskog muzeja je i kustos Interpretacijskog centra Marko Polo s obavezom polaganja stručnog ispita kada se zato steknu uvjeti.

Predviđa se angažiranje vanjskih suradnika i volontera u svrhu unapređenja muzejske djelatnosti.

S obzirom da je Odlukom Grada Korčule od 1. travnja 2017. Gradski muzej preuzeo obavezu otvaranja za javnost Kule Marka Pola i Kule Revelin- kustos Interpretacijskog centra Marka Pola koordinirat će funkcioniranje Interpretacijskog centra Marka Pola i a Gradski muzej Kule Revelin, kao izložbenih prostora i osoblja koje će raditi na prodaji karata

Predloženi Program rada Gradskog muzeja Korčula za 2023. godinu temelji se na zadaćama određenim Zakonom o muzejima te onima koji su ovoj muzejskoj ustanovi potrebni i realno ostvarivi. Obnovljena palača Gabriellis, novi stalni postav, primjereno opremljeni uredi – otvoreni i zatvoreni muzejski prostori omogućavaju ispunjanje značajne uloge utemeljene na Zakonu o muzejima te *Izjavi o poslanju Gradskog muzeja Korčula*. Predviđenim aktivnostima razvijat će se i unapređivati muzejska djelatnost.

1. **UPRAVNI POSLOVI MUZEJA**

***1.1. ADMINISTRACIJA, ORGANIZACIJA RADA, KNJIGOVODSTVO***

1.1.1. Redovito će se obavljati svi administrativni poslovi, izradit će se godišnji Program

 rada, godišnje Izvješće o radu, Financijski plan Gradskog muzeja 2024.-2026.,

 ispostavljati i evidentirati izlazni i ulazni računi, voditi statistika posjetitelja.

1.1.2. Prema zahtjevima i potrebama, zatraženi podatci i izvješća dostavit će se

 Muzejskom dokumentacijskom centru (MDC), Ministarstvu kulture i medija RH,

 Ministarstvu financija RH.

1.1.3. Realizirat će se osiguranje zgrade muzeja, muzejskih predmeta i dokumentacije,

 u skladu sa Zakonom o muzejima, a isto tako i osiguranje muzejskih posjetitelja.

1.1.4. S turističkim agencijama, TZ Grada Korčule, školama, udrugama i ostalim

 zainteresiranim strankama dogovoriti će se posjeti Gradskom muzeju.

1.1.5. Promidžba muzeja vršit će se putem radio postaja, Internet portala u zemlji i

 inozemstvu, tiskovinama, web – stranicama Grada Korčule ,web-stranicama Gradskog

 muzeja i MDC –a, Turističke zajednice Grada Korčule i Apart hotela Lešić Dimitri

 Palace.

1.1.6. Organizirat će se rad djelatnika u Muzeju i raspodijeliti muzejski poslovi.

1.1.7. Surađivat će se s matičnim muzejom prve razine (Hrvatski povijesni muzej u

 Zagrebu, Arheološki muzej u Zagrebu) i druge razine (Muzej grada Splita, Arheološki muzej u Splitu) za Gradski muzej Korčula te drugim muzejima kojima je povjeren nadzor nad pojedinim muzejskim zbirkama.

1.1.8. Knjigovodstvene i računovodstvene poslove obavljat će Odjel za proračun i

 financije Grada Korčule - djelatnici Grada Korčule. Djelatnik Grada Korčule je

 i domar koji u okviru svog radnog vremena vrši poslove održavanja uz

 predviđeni angažman volontera i vanjskih suradnika prema potrebi i zahtjevima

 poslovanja.

 Poslove čišćenja i održavanja palače Gabriellis, Kule Kopnenih vrata i

 Interpretacijskog centra Marko Polo obavljat će čistačica zaposlena u muzeju .

* + 1. Sukladno Zakonu o arhivima postupati će se prema Pravilima za upravljanje

dokumentarnim i arhivskim gradivom Gradskog muzeja Korčula *.*

 Evidentirat će se izmjene zbirnog popisa arhivskog i registraturnog gradiva i izlučiti

 gradivo Gradskog muzeja Korčula prema pravilniku te izmjene dostaviti nadležnom

 Državnom arhivu u Dubrovniku.

**2. PROSTOR I OPREMA**

***2.1. MUZEJSKA ZGRADA***

2.1.1. Održavat će se palača Gabriellis u kojoj su smješteni izložbeni i radni prostori,

 čuvaonica i sanitarni čvorovi.

2.1.2. Izraditi će se drveni kapci prozora u prizemlju palače Gabriellis, projektirani u sklopu

 Projekta obnove palače Gabriellis.

2.1.3. Sa tvrtkom ovlaštenom za ispitivanje i održavanje električnih instalacija,

 protupožarnog i klimatizacijskog sustava i izdavanje potvrde o njihovoj sigurnosti

 sklopiti će se Ugovor.

2.1.4. Izvođačima poslova opremanja: poduzećima *D2D POSLOVNI INTERIJERI iz*

Zagreba, Korčulaingenring iz Korčule, HUST d.o.o. iz Svete Nedjelje tvrtki D2D

 POSLOVNI INTERIJERI, poduzeću Controlproject iz Splita, poduzeću ALFAPLAN

 prijaviti će se uočene nepravilnosti kako bi se one ispravile u garantnom roku.

2.1.5. Za održavanje vatrogasnih aparata zadužen je djelatnik Grada Korčule.

*2.1.6.*Grad Korčula Gradskom muzeju Korčula ustupio je na korištenje prostoriju

 u sklopu Gradskog bazena *Gojko Arneri* za potrebe čuvaonice muzejskih predmeta.

 Gradski muzej prostor je opremio metalnim policama.

***2.2.URED***

2.2.1. Redovito će se održavati i nabavljati potrebna tehnička i informatička oprema.

 Muzejski računalni sustav M++ održavat će ovlaštena tvrtka LINK 2. Troškove će

 podmiriti muzej vlastitim prihodima.

***2.3. KNJIŽNICA***

2.3.1. Stručna knjižnica opremljena je opremom prema projektu opremanja i uređenja

 unutrašnjih prostora muzeja kojeg je izradila ARC iz Splita.

**3. REDOVITE MUZEJSKE AKTIVNOSTI**

**3.1. MUZEJSKE ZBIRKE, IZLAGANJE MUZEJSKOG POSTAVA**

3.1.1. Prikupljat će se i evidentirati nova građa.

3.1.2. Inventarizirat će se muzejska građa.

3.1.3. Digitalno će se obrađivati muzejski predmeti.

3.1.4. U svrhu utvrđivanja svojstva kulturnog dobra u muzejski računalni program inventarizirat će se muzejski predmeti.

3.1.5. U dogovoru s HUST d.o.o. unapređivati će se audiovizualni sadržaji prezentirani na

 ekranima i projektorima u novom stalnom postavu muzeja.

3.1.6. Preventivno će se zaštiti muzejski predmeti.

3.1.7. Vršit će se konzervatorsko-restauratorski radovi na muzejskim predmetima.

3.1.8. Fotografirat će se spomenička baština, vizualno i tonsko dokumentirati suvremeni

 događaji i prikupljati starije i nove tiskovine.

3.1.9.Vodit će se evidencija o stručnim aktivnostima, posebnim događanjima, pedagoškoj

 svim ostalim aktivnostima muzeja.

3.1.10. Vizualno i tonski dokumentirat će se ljudi, događaji, predmeti i činjenice

 materijalne i nematerijalne baštine u muzeju i stručnim radom na terenu.

 Muzejska građa prikupljat će se i na druge načine.

3.1.11. Nabavit će se oprema potrebna za stručnu zaštitu muzejske građe i dokumentacije

 (arhivske kutije, bezkiselinski papir i drugo).

3.1.12. Donijet će se program preventivne zaštite muzejskih postupaka i konzervatorsko –

 restauratorskih postupaka za Gradski muzej Korčula u 2023.

3.1.13. Sudjelovat će se u nabavi predmeta i realizaciji koncepta izlaganja predmeta u

 Interpretacijskom centru Marka Pola.

3.1.14. Stručni djelatnici muzeja te vanjski suradnici sastaviti će tekstove interpretativnih tabli te sudjelovati u izradi i oblikovanju ostalih muzeoloških pomagala i informativnih

 sadržaja u Interpretacijskom centru Marko Polo.

3.1.15. Unaprijediti će se stalan postav Gradskog muzeja poboljšanim izlaganjem predmeta i

 muzeološkim interpretacijskim sadržajima.

3.1.16. Unaprijediti će se uvjeti pohrane i čuvanja predmeta u muzejskim čuvaonicama.

3.1.17. Predmeti iz zbirke kamenoklesarstva izložiti će se u lapidariju u dvorištu kuće Marka

 Pola a prema projektu arhitekte Iva Vojnovića.

 **3.2. AKTIVNOSTI MUZEJSKE KNJIŽNICE**

3.2.1. Stručne knjige i časopisi nabavit će se kupovinom, razmjenom i donacijama.

3.2.2. Knjigama i tiskovinama upotpunit će se zavičajna zbirka.

3.2.3. Evidentirat će se nova bibliotečna građa.

3.2.4. Sudjelovat će se na 42. izložbi izdavačke djelatnosti hrvatskih muzeja i galerija u

 organizaciji MDC-a na Zagrebačkom velesajmu u sklopu 43-og Međunarodnog sajma

 knjiga i učila-Interliber.

3.2.5. Sudjelovat će se na 35. Knjizi Mediterana, međunarodnoj znanstveno-kulturnoj manifestaciji u organizaciji Književnog kruga Split i Zavoda HAZU.

**3.3. STRUČNI RAD**

3.3.1. U svrhu unapređenja rada i ostvarenja predviđenih aktivnosti surađivat će se sa srodnim

 kulturnim i obrazovnim ustanovama te udrugama u Hrvatskoj i inozemstvu.

3.3.2. Stručno će se pomagati kulturnim i obrazovnim ustanovama, udrugama i pojedincima.

3.3.3. Stručna muzeološka pomoć pružit će se muzejskim zbirkama u privatnom vlasništvu.

3.3.4. Pratit će se stručni skupovi, izložbe te sudjelovati na seminarima.

3.3.5. Tiskat će se znanstveno stručni časopis *Godišnjak grada Korčule 16 -17*.

3.3.6. Prirediti će se predstavljanje *Godišnjaka grada Korčule 16-17.*

**3.3.7.Sudjelovat će se u projektu** ***Revitalizacija obrambenih utvrda grada Korčule*** (Kula Kopnenih vrata, Velika kneževa kula, Mala kneževa kula i Kula Svih Svetih)**. Gradski muzej Korčula partner je u projektu.** Kustosica Marta Kalebota biti će voditeljica projektom predviđenih arheoloških istraživanja u organizaciji Grada Korčule na nekoliko obuhvaćenih zona i obrambenih objekata.

3.3.8. Izvršit će se dogovoreni poslovi tiskanja i predstavljanja „ *Zbornika VII. i VIII. Dana Petra Šegedina“* u okviru kojega je priređen znanstveni skup „*Šegedin – dvadeset godina poslije“* teznanstveni skup „ *Šegedin i drugi “* kao i poslovi uređivanja, tiskanja i predstavljanja

*Zbornika IX. Dana Petra Šegedina* u okviru kojeg je priređen znanstveni skup *Čovjek i prostor u Šegedinovu djelu*.

3.3.9. Sani Sardelić objavit će znanstvene radove u zborniku *VII. i VIII. Dani Petra Šegedina i* zborniku *IX. Dani Petra Šegedina.*

3.3.10. Gradski muzej Korčula prirediti će znanstveni skup *Kultura siječnja i krajobrazi na otoku.*

U okviru skupa predstaviti će se knjiga Vjerana Pavlakovića, Davora Paukovića i Nikoline Židek:

*Uokvirivanje nacije i kolektivni identitet*

 Znanstveni radovi izneseni na simpoziju objaviti će se u on – line časopisu Sveučilišta u Dubrovniku *Suvremeni Mediteran.*

3.3.11. Organizirat će se umjetničke i tematske izložbe. Omogućit će se stručna pomoć

 (organizacija i suorganizacija) umjetničkih i tematskih izložbi u gradu i na otoku

 Korčuli.

3.3.12. Međunarodni dan muzeja obilježit će se uključivanjem u 28. edukativnu muzejsku

 akciju u organizaciji HMD.Muzej će se uključiti u akciju obilježavanja Međunarodnog dana muzeja 18. 5. 2023.

3.3.13. Sudjelovat će se na kulturnoj manifestaciji 35. Knjiga Mediterana u organizaciji

 Književnog kruga Split .

3.3.14. U suradnji s Gradom Korčula, Turističkom zajednicom Grada Korčule te Kulturnim centrom sveti Martin sudjelovat će se u provedbi europskog kulturološkog projekta *Stopa sv. Martina.*

3.3.15. Informirat će se javnost o aktivnostima muzeja, problematici zaštite nematerijalne i

materijalne baštine u skladu s *Izjavom o poslanju Gradskog muzeja*.

3.3.16. Sani Sardelić nastaviti će s realizacijom digitalnog projekta *Plesovi s mačevima otoka Korčule- zaštićenih nematerijalnih dobra Republike Hrvatske.*

3.3.17. Priredit će se izložba slika Richarda Zieglera *Korčulanski motivi Richarda Zieglera.*

3.3.18. Surađivat će se sa sivom) (zonom – galerijom suvremene i medijske umjetnosti.

u projektu *Kornet (Korčula Network)*

3.3.19. Gradski muzej Korčula nastavit će suradnju u ostvarenju i drugih projekata čiji je nositelj siva) (zona– galerija suvremene i medijske umjetnosti. Uz okvir prozora palače Gabrieliss postavljena je kamera s mogućnošću video projekcije umjetničkih radova koje se gledaju putem QR coda.

3.3.20. Sudjelovat će se u kulturnoj manifestaciji 18. Noć muzeja koju na državnom nivou organizira HMD

3.3.21. Gradski muzej Korčula sudjelovati će u međunarodnoj kulturno – turističkoj manifestaciji *Noć tvrđava* 2023. u programu kojeg organizira u Korčuli Turistička zajednica Grada Korčule na poticaj JUK Tvrđava kulture Šibenik u sklopu projekta FORTITUDE.

3.3.22. Surađivat će se s udrugom *Korčulanske pjatance.*

3.3.23. U suradnji s Palačom Lešić Dimitri provodi se online kampanja na društvenim mrežama

 s ciljem povećanja online vidljivosti Gradskog muzeja i Palače Lešić Dimitri.

3.3.24. Korištenjem sustava *MOBILEGUIDE*- mobilnog vodič, baziranog na dostupnosti preuzimanja audio i vizualnih sadržaja putem bežične računalne mreže (WiFi) unaprijedit će se vodič po gradu Korčuli na hrvatskom i engleskom jeziku.

3.3.25. Nastavit će se proučavanje i dokumentiranje prehrambene otočke tradicije.

3.3.26. Istraživanjem i prezentacijom zbirke starih razglednica i fotografija nastavit će se istraživanje i prezentacija urbanog razvoja grada i korčulanske fotografske baštine.

3.3.27. Obilježiti će se Međunarodni dan Mediterana.

3.3.28. Prirediti će se izložba *1571. stradanje Hvara i Korčule u napadu Turaka i Lepantska bitka* u Hvaru i u Korčuli*.* Troškovnik izložbe je Muzej hvarske baštine prijavio na javni poziv Ministarstva kulture RH. Gradski muzej Korčula partner je u projektu.

3.3.29. Prirediti će se izložba *Ilirska kaciga iz Zakotorca* u suradnji sa *Dubrovačkim muzejima, Arheološki muzej.*

3.3.30. U suradnji sa udrugom Siva zona raznim aktivnostima nastaviti će se istraživanje i promocija života i stvaralaštva Bernarda Bernardija.

3.3.31. Sani Sardelić sudjelovat će u aktivnostima vezanima za zaštitu žrnovskih makaruna.

3.3.32. Sani Sardelić održat će na Mljetu radionicu o samoniklom jestivom bilju na poziv galerije Stara skula – Goveđari i NP Mljet.

3.3.33. U sklopu izložbe *Korčulanski fotovremeplov* čiji su autori mag. kemije i restaurator Kristijan Nakić i Mihovil Depolo - Obrt za restauraciju namještaja *Depolo* održati će se muzejsko – edukative radionice. Po završetku izložbe studijska kamera Nika Sesse iz prve polovine 20.st. izložiti će se u stalnom muzejskom postavu.

3.3.34. Sudjelovat će se u stručnom obilasku lokaliteta i spomenika na području grada i otoka Korčule, a temeljem zamolbe konzervatora nadležnog Konzervatorskog odjela za sudjelovanje u pripremni dokumentacije postupaka zaštite spomeničkih vrijednosti kulturne i prirodne baštine grada i otoka Korčule.

3.3.35. Pružiti će se pomoć u organiziranju *Međunarodnih književno- znanstvenih susreta Petar Kanavelić i Korčula.*

3.3.36. Nastaviti će suradnja s pijanisticom Terezom Cukrov. Na povijesnom klaviru iz radionice Nannette Streicher Stein održati će koncerti klasične glazbe.

3.3.37*.* Gradski muzej Korčula i Općina Cavtat biti će suizdavači knjige Vinka Foretića: *Otok Korčula od 1420. godine*. Poslove prijepisa rukopisa koji se čuva u Državnom arhivu u Zagrebu, lekture i uređivanja tiskovine izvršiti će kustosica Sani Sardelić.

3.3.39. Nastaviti će se projekt sustavnih istraživanja gradinskog naselja Stine u Žrnovu u suradnji znanstvenim kadrom *Sveučilišta u Zadru (Odjel za Arheologiju), Centrom za kulturu Vela Luka, Filozofskim fakultetom u Zagrebu (Odsjek za Arheologiju) i Centrom za prapovijesna istraživanja*. Planirana su višegodišnja istraživanja s popratnim stručnim, znanstvenim i edukativnim publikacijama. Voditeljica istraživanja bit će Marta Kalebota, kustosica arheologinja.

3.3.40. Nastaviti će se organizacija edukativnog programa *Mala arheološka škola otoka Korčule (MAŠOK)*. Sastojati će se od terenske nastave, radionica i predavanja.

3.3.41. Stručnim nadzorom pratit će se arheološka istraživanja na području Korčule i sudjelovati u pripremi dokumentacije i izradi izvještaja tijekom istraživanja i po njihovu završetku. Predmeti otkriveni tijekom istraživanja bit će dio fundusa Gradskog muzeja.

3.3.42. Kustosica Marta Kalebota član *Hrvatskog arheološkog društva*, sudjelovati će u aktivnostima i znanstvenim skupovima društva.

3.3.43. Nastaviti će se suradnja s *Institutom za Arheologiju, FFZg* (*Odsjek za Arheologiju), Centrom za prapovijesna istraživanja*, *Dubrovačkim muzejima-Arheološkim muzejom, Centrom za kulturu Vela Luka, Dolenjskim muzejem* u procesima pregleda, dokumentiranja i istraživanja arheoloških lokaliteta otoka Korčule, te istraživanja nekropole *Nakovane* i nekropole *Zakotorac* na poluotoku Pelješcu.

3.3. 44. Nastavit će se suradnja s *UNIZD-om (Odjelom za arheologiju*) prilikom istraživanja podvodnog lokaliteta *Soline* u Lumbardi i *Stine* u Žrnovu. Predmeti pronađeni istraživanjima pripasti će Arheološkoj zbirci.

3.3.45. S Gradskom knjižicom *Ivan Vidali* i Arhivskim sabirnim centrom Korčula –Lastovo surađivati će se u projektu digitalizacije muzejskog, arhivskog i knjižnog gradiva.

3.3.46. U suradnji s Kulturnim centrom sveti Martin i TZ grada Korčule; Gradski muzej Korčula nastavit će s istraživanjem i prezentiranjem Tradicija slavljenja sv. Martina biskupa, registriranim kulturnim nematerijalnim dobrom, za područje općine Korčula. Voditeljica programa je kustosica Sani Sardelić.

3.3.47. Surađivat će se s Javnom ustanovom za upravljanje zaštićenim dijelovima prirode Dubrovačko –neretvanske županije i udrugom Adriatica - Društvom za istraživanje i očuvanje prirodoslovne raznolikosti Mediterana, sa sjedištem u Korčuli. Kustosica Sani Sardelić članica je Adriatice i kontaktna osoba za suradnju.

3.3.48. Sudjelovat će se u realizaciji koncepta izlaganja predmeta u objektima unutar projekta ***Revitalizacija obrambenih utvrda grada Korčule*** (Kula Kopnenih vrata, Velika kneževa kula, Mala kneževa kula i Kula Svih Svetih)**.**

3.3.49. Sudjelovat će se u programu Ministarstva kulture *e-kultura* čiji je cilj digitalizacija hrvatske kulturne baštine. Suradničke ustanove za muzeje su Muzej za umjetnost i obrt i Arheološki muzej u Zagrebu s kojima su uspostavljeni kontakti.

3.3.50. U suradnji s *Dolenjskim muzejem* (Novo Mesto-Slovenija) i *Centrom za kulturu Korčula* prirediti će se gostujuća izložba *Priče o ženama - Ženske zgodbe*.

3.3.51. Sani Sardelić član je Hrvatskog etnološkog društva, te će sudjelovati u aktivnostima i znanstvenim skupovima društva on line i fizički.

3.3.52. Sani Sardelić će sudjelovati na online međunarodnoj konferenciji Ekoantropologija: između čovjeka i okoliša u organizaciji Instituta za etnologiju i folkloristiku.

3.3. 53. Na poziv Instituta za etnologiju i folkloristiku kustosica Sani Sardelić pozvana je izlaganjem sudjelovati na Znanstveno-stručnom skupu u Zagrebu*Mitska i etno životinja: bestijarij hrvatske etnokulture* na Institutu za etnologiju i folkloristiku - projekt HRZZ-a: „*Kulturna animalistika: interdisciplinarna polazišta i tradicijske* prakse“, te na poziv autorica izložbe „Lica gladi“ Melanije Belaj i Tanje Kocković Zaborski u Etnografskom muzeju u Zagrebu, Sani Sardelić će održati radionicu i predavanje o otočnoj prehrani u oskudici. Uz to, dogovorit će i moguće gostovanje izložbe na Korčuli.

3.3.54. Surađivati će se u programu *Mjeseca prirodoslovlja otoka Korčule* na poziv udruge *Adriatica* čiji je član Sani Sardelić.

3.3.55.U suradnji s Teom Marinović i modelarom Vojkom Tabainom iz Vele Luke prigodom 120. obljetnice izgradnje broda Nirvana prirediti će se izložba i predavanje.

3.3.56. U suradnji s Centrom za kulturu Vela Luka održati će se prezentacija knjige Vedrana Trgovčića: *Svjetionički libar mali*

3.3.57. Nizom aktivnosti započeti će se pripremama programa obilježavanja 80 -e godišnjice zbjega u El Shatt. Program će se provoditi na otoku Korčuli, uz suradnju partnera na području Dalmacije.

3.3.58. Organizirati će se program za obilježavanje manifestacije *Europski dani arheologije* 16.-18. lipnja 2023. godine. Glavni organizatori manifestacije su Francusko Ministarstvo kulture i Nacionalni institut za preventivna arheološka istraživanja. Glavna institucija-koordinator za Hrvatsku je Arheološki muzej u Zagrebu.

**3. 4. ZNANSTVENI RAD**

3.4.1. Obrađivat će se muzejska građa.

3.4.2. Obrađivat će se arhivska građa.

3.4.3. Radom na terenu, obrađivat će se nepokretni i pokretni spomenici i istraživati materijalna i nematerijalna baština grada i otoka Korčule.

3.4.4. Sudjelovat će se na znanstvenim skupovima.

3.4.5. Rezultati prve kampanje arheoloških istraživanja lokaliteta *Stine*-Žrnovo prezentirati će se na ovogodišnjem skupu Hrvatskog arheološkog društva zakazanom u Belom Manastiru.

3.4.6. Sani Sardelić pružit će stručnu pomoć i uvid u dosadašnja terenska i arhivska istraživanja u svrhu realizacije dokumentarnog filma „Kazalište u Pavuleta“ autoru Dimitriju Medvedevu.

3.4.7. Na poziv prof.dr.sc. Cvijete Pavlović s Odsjeka za komparativnu književnost

Filozofskoga fakulteta Sveučilišta u Zagrebu, a u organizaciji Marice hrvatske, kustosica Sani Sardelić biti će suurednica Zbornika radova „Marko Polo i prostori književnosti“ s mogućnošću organiziranja skupa u Korčuli 2024.

**4. OBRAZLOŽENJE PLANIRANIH POSLOVA**

**4.1. OBRAZLOŽENJE PLANIRANIH POSLOVA -*I. DIO***

Poslovi navedeni u ovom dijelu obavezni su i neophodni za redovitu djelatnost ustanove.

Administrativna djelatnost podrazumijeva redovito administrativno vođenje ustanove, ispostavljanje izlaznih računa, vođenje mjesečne statistike posjetitelja, upravljanje financijama, izradu trogodišnjeg plana rada i financijskog plana rada ustanove za korisnike jedinica lokalnog proračuna. Jednom godišnje Gradski muzej MDC-u dostavlja Izvješće o radu, prema standardima MDC-a, objavljuje se na Internet portalu MDC- a zajedno s izvješćima ostalih hrvatskih muzeja i galerija, kao i podatke za Registar muzeja, galerija i zbirki te podatke o broju posjetitelja u protekloj godini na zahtjev Ministarstva kulture. Objavljeni su na domeni www.mdc.hr. Izvršit će se poslovi vezani za zaštitu osobnih podataka iz područja prava zaštite osobnih podataka, a sve sukladno obvezama usklađivanja s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka ili GDPR).Prema Zakonu o muzejima, muzejska građa i muzejska dokumentacija u muzejima kojima su osnivači Republika Hrvatska, županije, Grad Zagreb, gradovi i općine, kao i prostori u kojima je ona smještena, osiguravaju se kod osiguravajućeg društva za one rizike i u opsegu u kojima su suglasni osnivači. Sredstva za osiguranje muzejske građe i muzejske dokumentacije, kao i prostore u kojima je ona smještena, osiguravaju osnivači muzeja. Osiguranje je izvršeno u Osiguravajućem društvu Euroherc d.d., a tijekom 2023. obnovit će se polica osiguranja. Premije Police osiguranja zgrade iznosi 215.00 eura, a Polica osiguranja posjetitelja iznosi 332.00 eura**.**

Promidžbene aktivnosti ostvarit će se putem radijskih postaja, televizije i Internet-portala, posebno stranica MDC-a i Ministarstva kulture, web-stranica hotela Lešić Dimitri palace i to prigodno, povodom organiziranja izložbi, koncerata, predavanja, on -line programa, prezentacija knjiga i filmova, arheoloških istraživanja, edukacijskih programa, obilježavanja Međunarodnog dana muzeja, Noći muzeja, Noći tvrđava i Međunarodnog dana Mediterana, Europskih dana arheologije, Dana Petra Šegedina, Dana medijske pismenosti, te svih ostalih kulturnih, kulturno-turističkih i drugih događanja u organizaciji i suorganizaciji muzeja, pribavljanja muzejskih akvizicija, sudjelovanja Gradskog muzeja Korčula u izložbenim i drugim projektima domaćih i inozemnih muzeja i galerija i drugih institucija. Promidžbeni materijali vodič i informativni letak s opisom muzejskih predmeta i zbirki na engleskom i hrvatskom jeziku tiskani u okviru projekta financiranog iz Europskih strukturnih i investicijskih fondova - Operativni program ''Konkurentnost i kohezija'' – projekt ''Ruralna poučna, kulturno-etnografska turistička atrakcija“ će se distribuirati u muzeju i drugim mjestima kako bi se povećao broj muzejskih posjetitelja. Unapređivati će se web - stranica Gradskog muzeja koja će objedinjuje promidžbu kule Kopnenih vrata u kojoj je Stalna izložba Korčulanska moreška i vidikovca te Marko Polo Centra. Muzej će objavljivati redovito objave na web, FB i Instagram stranicama Gradskog muzeja kako bi javnost bila upoznata sa sadržajima i tekućim aktivnostima muzeja.

Organizacija rada u muzeju uskladit će se s potrebama stručnog terenskog rada, istraživačkog i znanstvenog rada u arhivima, arheološkim istraživanjima, pripremi muzejskih izložbi, a tijekom turističke sezone i zahtjevima posjetitelja. Kako bi muzej bio otvoren cjelodnevno u srpnju, kolovozu i rujnu, studenti ili učenici angažirat će se na poslovima rada na informativnom pultu i pomagati u obavljanju muzejskih poslova. Pri tom će se muzej koristiti uslugama Studentskog i Učeničkog servisa.

Cijene ulaznica u 2023. u Gradski muzej Korčula iznose:

Ulaznica za posjetitelje u grupama od 10 i više posjetitelja je 4**€**. Cijena za pojedinačne posjetitelje je 6€ a za đake u organiziranom grupnom posjetu 2€.

Djeca u pratnji roditelja do 14. godina starosti muzej posjećuju bez naknade.

Slobodan posjet muzeju bit će omogućen:

- polaznicima dječjih vrtića, osnovnih i srednjih škola s područja Grada i otoka Korčule

u organiziranom posjetu,

- novinarima i snimateljima,

- domaćim i međunarodnim uglednicima i umjetnicima

- socijalno ugroženim kategorijama stanovništva,

- invalidima,

- znanstvenicima, studentima,

- članovima domaćih i stranih strukovnih i umjetničkih udruga,

- umirovljenicima

- ostalim kategorijama posjetitelja prema odobrenju ravnatelja.

Usluge stručnog vođenja 20 eura.

Od otvaranja obnovljenog muzeja ulaznice mogu kupiti digitalnim putem.

Matični muzej prve razine za Gradski muzej Korčula je Hrvatski povijesni muzej u Zagrebu, a matični muzej druge razine Muzej grada Splita dok su mrežom muzeja za muzejske zbirke pojedinačno određeni nadležni muzeji. Svi stručni savjeti te savjeti u organizaciji poslovanja Gradskog muzeja Korčula tražit će se od navedenih matičnih muzeja. Dogovoren je nastavak suradnje s matičarkom I. stupnja za arheološke zbirke RH dr. sc. Jacquelin Balen (AMZ) koja je pri posjeti muzeja 2022. godine pružila stručnu pomoć i ponudila razna pravna i praktična rješenja za vođenje arheološke zbirke, te oformljivanje studijske arheološke zbirke.

Prema uputama matičarke dogovorena je suradnja s kustosicom arheologinjom Lujanom Paraman (*Muzej grada Trogira)* koja je osmislila izvrsna rješenja glede upisa građe studijskih arheoloških zbirki. Knjigovodstvene i računovodstvene poslove obavljat će Odjel za proračun i financije Gradske uprave, a čišćenje čistačica muzejskih prostora koja je ujedno zadužena za čišćenje Kule Kopnenih vrata i Interpretacijskog centra Marko Polo.

Dogovoreno je savjetovanje s dr. sc. Sanjom Japundžić i Draženom Japundžićem, muzejskim savjetnikom u svrhu pomoći pri vođenju Prirodoslovne zbirke Gradskog muzeja Korčula, te speleologom i kustosom u mirovini Brankom Jaldžićem.

Hrvatski prirodoslovni muzej matični je muzej I. razine za Prirodoslovnu zbirku Gradskog muzeja Korčula.

Potrebne popravke i druge dogovorene poslove vršit će domar koji je zaposlenik Grada Korčule unutar svog radnog vremena. Zbog složenosti poslova, ako se to pokaže potrebnim, angažirat će se i druge osobe. Regionalna agencija DUNEA uspostavila je sustava "*digitalni pristup kulturnoj baštini*", u sklopu EU projekta „Ruralna poučna, kulturno-etnografska turistička atrakcija“. U sklopu ovog Projekta povezane su Kula Kopnenih vrata, Interpretacijski centar Marko Polo, i Opatska riznica na području Grada Korčule, Općine Smokvica i Dubrovačkog primorja putem uspostavljenog sustava kojim se kulturna baština Dubrovačko-neretvanske županije promovira i približava posjetiteljima na lako dostupan način – popularno nazvano „*digitalni pristup kulturnoj baštini*“. Partnerima u projektu osiguran je dodatan vid promocije te kanal prodaje ulaznice (digitalni kanali). Putem postupka javne nabave za ovu uslugu ugovorena je tvrtka COMBIS d.o.o. Putem najma koriste se digitalna rješenja predmetne tvrtke za spomenute usluge do 2025 godine. Marketinške aktivnosti realizirat će se sukladno Marketinškom planu Gradskog muzeja kojeg je izradila tvrtka *Prospect* u okviru projekta ”Ruralna poučna, kulturno-etnografska turistička atrakcija”.

Unaprijediti će se ponuda suvenira koji se mogu kupiti na info pultu u ulaznom prostoru muzeja.

Iznova će se tiskati tiskovine s motivima povijesnih crteža i čiji se originali ili preslici nalaze u fundusu muzeja te drugi suveniri. Kao dio suvenirskog programa prodavat će se na info - pultu.

Naručiti će se i izraditi suveniri za prodaju u suvenirnici Marko Polo Centra, ulaznice i ostali marketinški materijali.

Cijene ulaznica u *Marko Polo Centar*

Grupa od 10 i više osoba 6€

Pojedinačna ulaznica 8€

Ulaznica za polaznike srednje škole 3€ (14-18 godina)

Đaci u organiziranom grupnom posjetu 3€ (osnovna škola)

Obiteljska ulaznica 20 € (2 odraslih i 2 djece)

Kombinirana karta za 1 osobu 12€ ( Gradski muzej, kula Revelin, Centar Marko Polo)

Kombinirana obiteljska ulaznica 30 € (2 odraslih i 2 djece

Djeca ispod 4 godine (uz pratnju roditelja) besplatno

Umirovljenici s područja Grada Korčule- besplatno

Stručno vodstvo na hrvatskom jeziku 20€

Stručno vodstvo na stranome jeziku 30€

Prigodom svečanog otvaranja Marko Polo Centra u organizaciji Grada Korčule i Gradskog muzeja i MPC-a prirediti će se bogat kulturni program.

**4.2. OBRAZLOŽENJE PLANIRANIH POSLOVA – *II. DIO***

*MUZEJSKA ZGRADA*

Palača Gabriellis u kojoj je smješten Gradski muzej registrirani je spomenik kulture. Adaptirana je za smještaj muzeja 1957. Građevinski je obnavljana od 2018. do 2021.

Osim građevnih radova, izvedene su nove instalacije vezane za opskrbu i odvodnju otpadnih voda, sanitarije, nove električne instalacije, klimatizacijski i vatrodojavni i protupožarni sustav. Osim sredstvima projekta ''Ruralna poučna, kulturno-etnografska turistička atrakcija“ građevna obnova omogućena je sredstvima Ministarstva kulture RH, Dubrovačko županije i Grada Korčule. Održavat će se palača Gabriellis u kojoj su smješteni izložbeni i radni prostori, čuvaonica i sanitarni čvorovi. Izraditi će se drveni kapci prozora u prizemlju palače Gabriellis, projektirani u sklopu projekta palače Gabrieliss. Sa tvrtkom ovlaštenom za ispitivanje i održavanje električnih instalacija, protupožarnog i klimatizacijskog sustava i izdavanje potvrde o njihovoj sigurnosti sklopiti će se Ugovor. Izvođačima poslova opremanja: poduzećima *D2D POSLOVNI INTERIJERI iz* Zagreba, Korčulaingenring iz Korčule, HUST d.o.o. iz Svete Nedelje tvrtki D2D POSLOVNI INTERIJERI, poduzeću Controlproject iz Splita, poduzeću ALFAPLAN prijaviti će se uočene nepravilnosti kako bi se one ispravile u garantnom roku.

 Troškovnik građevne obnove muzeja sadrži izradu i montažu projektiranih drvenih zasuna otvora u prizemlju zgrade kao sastavni dio radova što ugovoreni izvođač Polinom nije ispoštovao. Troškove izrade zasuna podmiriti će Grad Korčula. Nužni su zbog sigurnosti zgrade te uvjeta čuvanja i izlaganja muzejskih predmeta. Poduzeće *Assa Abloy* izvršiti će godišnji kontrolni pregled protupožarnih vrata koja su proizveli i postavili u Palači Gabriellis – Gradskom muzeju Korčula.

Za održavanje vatrogasnih aparata zadužen je djelatnik Grada Korčule.

Grad Korčula Gradskom muzeju Korčula ustupio je na korištenje raniji uredski prostor

 u Ustanovi *Športski objekti Korčula*, za potrebe čuvaonice muzejskih predmeta. Gradski muzej prostor je opremio metalnim policama za pohranu predmeta.

*URED*

Uredi ravnatelja i kustosa opremljeni su novom opremom prema projektu opremanja i uređenja unutrašnjih prostora muzeja kojeg je izradila ARC iz Splita.

Računalnu opremu omogućio je Grad Korčula.

Održavat će se računala i nabavljati nova računala i računalna oprema i računalni programi, u skladu s potrebama redovitog poslovanja.

Održavat će se postojeći i nabavljati novi tehnički uređaji.

Muzejski računalni sustav M++ održavat će ovlaštena tvrtka LINK 2.

Do otvaranja Interpretacijskog centra ured kustosa nalazi se u palači Gabrieliss.

*KNJIŽNICA*

Stručna muzejska knjižnica opremljena je opremom prema projektu opremanja i uređenja unutrašnjih prostora muzeja kojeg je izradila ARC iz Splita. Dostupna je stručnim muzejskim djelatnicima i korisnicima koji fundus knjižnice koriste pod posebnim uvjetima.

**4.3. OBRAZLOŽENJE PLANIRANIH POSLOVA – *III. DIO***

*MUZEJSKE ZBIRKE, IZLAGANJE MUZEJSKOG POSTAVA*

Nastavit će se prikupljanje, evidencija i inventarizacija građe. Uz isticanje važnosti institucionalnog čuvanja baštinskih predmeta i pozivanja građana na doniranje muzejskih predmeta, nastavit će se provoditi program otkupa muzejskih predmeta i pribavljanja muzejskih akvizicija. Nastavit će se upis muzejskih predmeta u računalni sustav M++.

Fotografiranjem događaja i prikupljanjem fotografija, nadopunit će se muzejska dokumentacijska fototeka.

Hemeroteka - zbirka tiskovina, nadopuniti će se starijim i novim tiskovinama kao što su pozivnice, plakati, programi, novinski članci i sl. Terenskim radom, vizualno i tonski dokumentirat će se ljudi, događaji, predmeti kako bi se zabilježile činjenice prošlosti i sadašnjosti materijalne i nematerijalne baštine grada i otoka Korčule. Srodna građa prikupljat će se i na druge načine u skladu s uobičajenim postupcima i praksom prikupljanja muzejske građe i dokumentacije. Vodit će se evidencija o stručnim aktivnostima, posebnim događanjima, pedagoškoj djelatnosti muzeja prikupljanjem i evidentiranjem dokumentacije vezane uz navedene aktivnosti. Nastavit će se suradnja s Konzervatorskim odjelom u Dubrovniku i pravnim osobama ovlaštenim za izradu konzervatorskih elaborata omogućavanjem korištenja fotodokumentacije i arhivske građe, terenskim radom i stručnim obilaskom lokaliteta u cilju provedbe postupaka zaštite pokretnih i nepokretnih spomenika grada i otoka Korčule te nematerijalne baštine grada i otoka.

U čuvaonici u sklopu *Ustanove Športski objekti Korčula* nalaze se panoi s povremenih izložbi, dekorativni kameni ulomci, ulomci kipova te arheološki nalazi pronađeni tijekom iskapanja lokaliteta *Kula Svih Svetih, kuća Marka Pola-vrt, Stine-Žrnovo,* donirani predmeti i predmeti pronađeni rekognosciranjem. Prostor je primjereno uređen. Omogućena je daljnja muzeološka obrada nalaza.

Djelatnici muzeja dio su *Radne skupine* za osmišljavanje i realizaciju sadržaja Marko Polo Centra u Korčuli. Kustosi će sudjelovati u nabavi izložbenih predmeta te pisanju i pribavljanju muzeoloških inerpretativnih sadržaja i prikupljanju drugih potrebnih materijala. Sredstva za realizaciju postava Marka Pola Centra osigurati će Grad Korčula. Grafički materijal s tekstovima na hrvatskom jeziku prevedenim na engleski izrađen je prema Troškovniku opremanja Interpretacijskog centra kojeg je izrado ARC Split. Troškove Grafičkog projekta i izvedbe interpretativnih sadržaja Marko Polo Centra podmirit će Grad Korčula. Djelatnici muzeja izraditi će interpretativne sadržaje i za prostor vrta i lapidarija.

 U lapidariju će prema projektu Iva Vojnovića biti izloženi predmeti u vlasništvu Gradskog muzeja koji su sada u čuvaonici muzeja.

Stalni muzejski postav Gradskog muzeja Korčula će se unaprijediti: postavljanjem interpretativne legende – geološke lente prostora otoka Korčule u Prirodoslovnoj zbirci, rekonstrukcijom prapovijesnih posuda i izradom video uratka s digitalnom animacijom u arheološkoj zbirci, unapređenjem uvjeta izlaganja predmeta iz pomorske zbirke, unapređenjem izlaganja i prezentacije grbova i kapitela prema prijedlogu Iva Vojnovića i Gorana Nikšića, prezentacijom zlatarske radionice Marinović, unapređenjem muzeološke prezentacije Petra Šegedina i Frana Kršinića.

 U izložbenoj prostoriji suvremenih korčulanski autora uz fotografije Nika Sesse nakon dovršetka izložbe *Korčulanski fotovremeplov* izložiti će se studijska foto kamera iz početka 20.st. dar Mihovila Depola. Dovršit će se restauratorsko - konzervatorski zahvat na zastavi Hrvatskog sokola iz 1905., arheološkim posudama, vjenčanici i suncobranu za korot iz 19. st. i drugim muzejskim predmetima. Navedeni predmeti bit će izloženi u novom stalnom muzejskom postavu. Troškovi navedenih konzervatorsko – restauratorskih zahvata iznose5.309,00 eura. Na predmetima pronađenim tijekom arheološko konzervatorskih istraživanja na području grada Korčule, a koji će biti izloženi u stalnom postavu Interpretacijskog centra Marko Polo, izvršiti će se konzervatorsko- restauratorski zahvat. Na slikama u vlasništvu muzeja nastalima od 17. do 19. st. u talijanskim slikarskim radionicama, a koje su izložene u stalnom postavu i oštećene, izvršit će se konzervatorsko-restauratorski zahvati kako bi se sačuvale, ispravno valorizirale. Hrvatski restauratorski zavod - Restauratorski odjel Dubrovnik četiri slike u vlasništvu Gradskog muzeja uvrstio je u dvogodišnji plan restauracije (Portret kapetana Vicka Zaffrona, 18.st., Portret muškarca iz obitelji Andrijić, 17.st., Portret kardinala Ivana Karla Boschia, Portret muškarca iz obitelji Boschi,19.st.). Sredstva za konzervatorsko – restauratorski postupak osiguralo je Ministarstvo kulture i medija RH. Voditeljica projekta u ime  Hrvatskog restauratorskog zavoda - Restauratorskog odjela Dubrovnik je restauratorica Neda Kuzek. Po završetku restauratorskih radova 2024. godine u muzeju će se prirediti izložba i izdati tiskovina kojom će se promovirati restauratorski postupak, revalorizirati umjetnine i istražiti njihovo kulturno – povijesno značenje. Za vrijeme trajanja restauratorskih radova umjesto originalnih slika biti će izložene tiskane kopije slika.

Većini predmeta iz fundusa Gradskog muzeja Korčula potreban je konzervatorsko-restauratorski zahvat. Na predmetima u fundusu muzeja ovlašteni restauratori vršit će potrebne konzervatorsko-restauratorske zahvate. Hrvatskom restauratorskom zavodu predlagat će se uvrštavanje konzervatorsko – restauratorskih zahvata u godišnji program rada radionice Hrvatskog restauratorskog zavoda u Dubrovniku. Preventivnu zaštitu, posebno čišćenje predmeta od prašine i zaštitu predmeta umatanjem u bezkiselinski papir vršit će stručni djelatnici muzeja. Naročita pažnja posvetiti će se održavanju i unapređenju stanja klavira iz obitelji Boschi, svjetske vrijednosti iz 1819. Radove će vršiti *Atelier Pavlinić* – ugađanje, popravak i restauracija klavira, orgulja i čembala- i Obrt za restauraciju namještaja *Depolo.* Održati će se koncerti na povijesnom klaviru iz radionice Nannette Streicher – Stein.

Sani Sardelić član je *Povjerenstva za podizanje spomenika hrvatskim braniteljima Domovinskoga rata* čiji je Osnivač Grad Korčula.

Marija Hajdić član je *Radne skupine za prijavu Vele setemane kao kulturnog dobra RH* čiji je Osnivač Grad Korčula.

*AKTIVNOSTI MUZEJSKE KNJIŽNICE*

Za unapređenje stručnog i znanstvenog rada djelatnika muzeja kao i omogućavanja pomoći zainteresiranim strankama dobavljat će se stručni i znanstveni časopisi i knjige. Akvizicije muzejske knjižnice ostvarit će se kupovanjem, razmjenom i donacijama. Za zavičajni dio fundusa muzejske knjižnice sakupljaju se djela domaćih autora, odnosno autora koji s različitih polazišta pišu o Korčuli, ponajviše o kulturi i umjetnosti, povijesti, etnografiji, arheologiji, prirodoslovlju, gospodarstvu, povijesti sporta, ali i iz drugih polazišta. Muzej posjeduje znatan dio ove građe, a i nadalje će donacijama, kupovanjem i ovlaštenim kopiranjem nabavljati takve radove. Nova bibliotečna građa evidentirat će se u Inventaru knjiga Gradskog muzeja. Sudjelovanjem na 43. izložbi izdavačke djelatnosti hrvatskih muzeja i galerija u organizaciji MDC-a u sklopu 45. Interlibera, muzej će predstaviti vlastite tiskovine tiskane u razdoblju od rujna 2022. do rujna 2023.

Organiziranjem predstavljanja izdavaštva otoka Korčule krajem rujna, pod nazivom „Od jematve do jematve“ na Knjizi Mediterana, znanstveno – književnoj manifestaciji u organizaciji Književnog kruga Split, knjižnica Gradskog muzeja Korčula okuplja recentne izdavače i autore svih korčulanskih općina i institucija u kulturi. Ova dugogodišnja aktivnost stručne knjižnice Gradskog muzeja Korčula prepoznata je kao značajna i jedinstvena u oblikovanju i predstavljanju kulturne cjelovitosti otoka Korčule.

Stručna knjižnica neće biti potpuno otvorena za javnost. Organizirat će se posebni uvjeti kojima će se omogućiti korištenje fundusa knjižice za građanstvo.

*STRUČNI RAD*

Tijekom 2023. godine Gradski muzej nastavit će suradnju i uspostaviti novu sa srodnim ustanovama a području Grada i otoka Korčule, kao i na cjelokupnom prostoru RH u ostvarivanju zajedničkih projekata ili projekata čiji je nosilac i sudionik Gradski muzej, a priređuju se u suradnji s drugim institucijama ili udrugama. Zainteresiranim ustanovama, znanstvenicima, pojedincima, novinarima, studentima, učenicima, posjetiteljima, udrugama, umjetnicima pružat će se informacije i pomoć u obradi i istraživanju materijalne i nematerijalne baštine grada i otoka Korčule.

Školama i školskim grupama te polaznicima dječjih vrtića omogućit će se posjet muzeju, uz stručno vođenje kao i ostala dogovorena suradnja u ostvarivanju muzejsko-edukativnih programa, posebno s obzirom na provedbu terenske nastave te pripremu, provedbu i prezentaciju školskih nastavnih projekata. Surađivat će se sa Srednjom školom *Petra Šegedina* u provedbi školskog nastavnog programa, posebno izbornog predmeta *Kulturno-povijesna baština i turizam*.

Poticat će se kvalitetni projekti i suradnja mladih i muzeja, te unaprijediti rad muzeja kao nositelja razvoja kulturnih politika i šire društvene zajednice. Nastavit će se suradnja s Državnim arhivima u Dubrovniku, Zadru i Splitu te nadležnim Konzervatorskim odjelom Ministarstva kulture RH u Dubrovniku.

U svrhu usavršavanja djelatnicima će se omogućiti posjet važnim izložbama izvan Korčule, seminarima, stručnim i znanstvenim skupovima.

Izvršit će se urednički poslovi i tiskati *Godišnjak grada Korčule 16.-17.* Priredit će se predstavljanje *Godišnjaka grada Korčule 16.-17*. Pokrovitelj Godišnjaka bit će Grad Korčula.

Godišnjak će se tiskati sredstvima Grada Korčule u iznosu od 1348 eura, sredstvima Ministarstva kulture RH u iznosu od 4636 eura sredstvima Dubrovačko – neretvanske županije u iznosu od 1920eura, sredstvima donatora u iznosu od 664 eura i vlastitim sredstvima od 2050,00 **eura.**

Grad Korčula i Leksikografski zavod Miroslav Krleža suizdavači su Zbornika *VII. i VIII Dani Petra Šegedina te IX Dani Petra Šegedina*. Kustosica Sani Sardelić je uz dr. sc. Anu Batinić, novu znanstvenu voditeljicu, urednica Zbornika. Gradski muzej suorganizirat će predstavljanje *Zbornika VII i VIII. Dani Petra Šegedina* u Korčuli i a kustosica Sani Sardelić sudjelovat će u njegovu predstavljanju.

U *Zborniku VII i VIII. Dana Petra Šegedina* Sani Sardelić objavit će radove u suautorstvu s dr. sc. Vladimirom Rezo *Šegedin i drugi*, u suatorstvu s dr.sc. Anom Batinić *Sjećanje na prvog znanstvenog* *voditelja Dana Petra Šegedina*  akademika Dubravka Jelčića te autorski rad *Ruka i zemlja*.

U *Zborniku IX. Dana Petra Šegedina* unutar kojeg je održan znanstveni skup *Čovjek i prostor u Šegedinovu djelu Sani Sardelić* objaviti će rad *Prostor čuda u Djeci Božjoj.*

U organizaciji muzeja priredit će se umjetničke, tematske, dokumentarne, povijesne i druge izložbe. Stručna pomoć omogućit će se prigodom priređivanja umjetničkih i drugih izložbi u gradu i na otoku Korčuli.

U organizaciji i suorganizaciji muzeja priredit će se izložbe:

- *Korčulanski fotovremeplov*, autori Kristijan Nakić i Mihovil Depolo.

*-* ''Priče o ženama'' - ''Ženske zgodbe'' -u suradnji s Dolenjskim muzejem (Novo Mesto-Slovenija) u izložbenim prostorijama Centra za kulturu Korčula

- Povremena gostujuća izložba *Ilirska kaciga iz Zakotorca*

- Iqre Iqbal: *Varljiva dimenzija* ,Wi-Fi galerija siva) (zona, Gradski muzej, Format C

-  *Isječci* - povodom obilježavanja stote obljetnice rođenja Bernarda Bernardia, u suradnji sa

 Sivom zonom

- digitalna izložba *Plesovi s mačevima otoka Korčule*, autori Sani Sardelić, Elsie Ivanich Dunin

- 20. godišnja izložba ULUK-a

-izložba *1571. stradanje Hvara i Korčule u napadu Turaka i Lepantska bitka,* Muzej hvarske baštine

-izložba Richarda Zieglera: *Korčulanski motivi Richarda Zieglera*

*-* izložba akademskog slikara *Nena Mikulića*

Prigodna prateća edukativna publikacija uz izložbu *Korčulanski fotovremeplov* čiji je izdavač Gradski muzej Korčula objedinit će tekstove kustosice Muzeja za umjetnost i obrt Ive Prosoli

( recenzija), Mihovila Depolo i Kristiana Nakića. Postav izložbe simulira povijesni atelier za fotografiranje i laboratorij za razvijanje za filmova i fotografija. Mag. kemije i restaurator Kristijan Nakić i Mihovil Depolo u sklopu izložbe održati će edukativne radionice.

S obzirom na važnost izvršenih restauratorskih radova na povijesnom klaviru iz radionice Nannette Steicher- Stein u svrhu očuvanja i promocije muzejskog predmeta tiskati će se prigodna publikacija u izdanju muzeja sa tekstovima Vilene Vrban, Mihovila Depolo i Zlatka Pavlinića.

Nastaviti će suradnja s pijanisticom Terezom Cukrov. Na povijesnom klaviru iz radionice Nannette Streicher Stein održati će koncerti klasične glazbe. Gradski muzej će izvođačima osigurati medijsku promociju i putne troškove. Umjetnica će podmiriti troškove realizacije koncertnog programa a putem sredstava Ministarstva kulture.

Povremene izložbe će se priređivati samostalno i u dogovoru s parterima u obnovljenoj palači Gabriellis te u drugim prostorima u gradu i na otoku Korčuli.

Troškove izložbi sufinancirat će Ministarstvo kulture RH, Dubrovačko-neretvanska županija, Grad Korčula, sponzori te muzej vlastitim sredstvima.

U suradnji s Palačom Lešić – Dimitri osmisliti će se realizacija online kampanje na društvenim mrežama koje će se provesti s ciljem povećanja online vidljivosti Gradskog muzeja i Palače Lešić Dimitri i to promocija eksponata Gradskog muzeja prema odabiru palače Lešić Dimitri i predstavljanje predmeta koji su danas muzejsko vlasništvo a potječu i palače Lešić – Dimitri.

**Gradski muzej Korčula partner je u projektu** *Regionalna diversifikacija i specijalizacija Hrvatskog turizma kroz ulaganja u razvoj turističkih proizvoda visoke dodane vrijednosti* GRUPA 1 ***Revitalizacija obrambenih utvrda grada Korčule*** (Kula Kopnenih vrata, Velika kneževa kula, Mala kneževa kula i Kula Svih Svetih). U suradnji s Gradom Korčulom i Korom d.o.o. izvršit će se dogovorene aktivnosti.

 Izložba ''Priče o ženama'' - ''Ženske zgodbe'' prirediti će se u suradnji s Dolenjskim muzejem (Novo Mesto-Slovenija) u izložbenim prostorijama Centra za kulturu Korčula. Prikazati će se uloge žena u društvu od prapovijesnih vremena do 20. stoljeća od prapovijesnih princeza i kneginja, preko mita o Europi do prvih žena zaposlenih u mornarskoj službi nakon Drugog svjetskog rata. Teme su obrađene kroz mitološke priče i njihovu analizu putem izloženih uporabnih i predmeta pronađenih arheološkim istraživanjima. Autori izložbe su renomirani kustosi slovenskih muzejskih ustanova. Nakon izrazitog uspjeha u slovenskim muzejima izložba će se predstaviti u susjednim državama. Početi će od Hrvatske, gdje će se najprije predstaviti u partnerstvu s Gradskim muzejom Korčula. Zbog obima izložaka biti će postavljena u novim galerijskim prostorijama Centra za kulturu Korčula. Kustosica koordinator izložbe je Marta Kalebota. Povremena gostujuća izložba *Ilirska kaciga iz Zakotorca* dogovorena je u suradnji sa *Dubrovačkim muzejima, Arheološki muzej.* Tema izložbe su rezultati aktualnih arheoloških istraživanja nekropole u Zakotorcu. Priča o Ilirima koji su živjeli na tom prostoru objedinjuje se kroz pronađeni najznačajnijih predmet nekropola željeznodobnog perioda – grčko-ilirsku kacigu. U istraživanjima sudjeluje i Marta Kalebota kao djelatnik Gradskog muzeja. Time se ostvaruje partnerstvo u istraživanju prapovijesnih lokaliteta na otoku Korčuli i poluotoku Pelješcu koje je do sada rezultiralo uspješnim istraživanjima u Žrnovu, Lumbardi, Nakovani i Zakotorcu. Nakon postavljanja u matičnom muzeju -Dubrovačkim muzejima izložba će se predstaviti u Gradskom muzeju Korčula u ljetnim i jesenskim mjesecima.

Izložba *1571. stradanje Hvara i Korčule u napadu Turaka i Lepantska bitka* u organizaciji Muzeja hvarske baštine nakon priređivanja u Hvaru prirediti će u Korčuli. Ravnateljica Muzeja Hvarske baštine Nives Tomašević u radnom posjetu Gradskom muzeja Korčula i katedrali sv. Marka i ravnateljica Marija Hajdić utvrdile su predmete koji će izložiti na izložbi. Muzej Hvarske baštine troškovnik izložbe je prijavio na javni poziv Ministarstva kulture i medija RH. Gradski muzej Korčula partner je u projektu.

Gradski muzej će u partnerstvu s istraživačicom pomorske i brodograditeljske baštine Tee Marinović i modelarom iz Vele Luke profesorom Vojkom Tabainom iz Vele Luke a prigodom obilježavanja 120 godišnjice izgradnje i porinuća slavnog broda *Nirvana* prirediti edukativni kulturni program. Prirediti će se predavanje i izložba na kojoj će biti predstavljen model jahte *Nirvana* s detaljima najljepše jahte na Jadranu iz 1903. izgrađene u Korčuli. Njena slavna plovidba trajala je 44 godine. Povezuje sudbine i iznimnih ljudi: Bernarda Conte Cabogu, Franu Radića, Lorenca Depola, Marina Radicu, Ernesta Katića, obitelj Vuković, Balda Amadea, glumicu iz filma Princeza koralja i još mnoge. Predavanje će održati dr. Marija Hajdić i Tea Marinović. Ujedno će se otvoriti izložba modela jahte Nirvana rad gospodina Vojka Tabain iz Vele Luke, koji će predstaviti rad na modelu jahte Nirvana.

U organizaciji Gradskog muzeja predstaviti će se drugo izdanje knjige Vinka Foretića *Otok Korčula do 1420*. objavljene 2021. u izdanju *Citadela libri*. Knjigu će predstaviti profesor Marko Troglić, Sani Sardelić i izdavač Oliver Nikčević i Sanja Nikčević.

 Predstaviti će se knjiga Inoslava Beškera: *Mediteran u književnosti*

Gradski muzej Korčula sudjelovati će u manifestaciji *Mjesec frankofonije u Korčuli* koji se održava na poticaj Francuskog instituta u Zagrebu od 15. travnja do 15. svibnja.

U organizaciji Gradskog muzeja predstaviti će se knjiga Tanase Thomasa: *Marko Polo*

U organizaciji Gradskog muzeja predstaviti će se knjiga Vedrana Trgovčića: Svjetionički libar mali. Obrađuje na 400 stranica svjetionike, objašnjava njihovu povijest, živote svjetioničara i svjetionike kao arhitektonsku kulturnu baštinu.

Prigodom obilježavanja Međunarodnog dana muzeja, Gradski muzej Korčula uključit će se u 28. edukativnu muzejsku Sekcije za muzejsku pedagogiju HMD-a – EMA 28. Program akcije predstavit će se u katalogu hrvatskih muzeja - sudionika akcije s kuponima za slobodan ulaz u ove muzeje i sudjelovanje u nagradnoj igri. Sudjelovanje će financijski omogućiti Dubrovačko –neretvanska županija i Grad Korčula. U program će biti uključeni vanjski suradnici. Raznovrsnim aktivnostima Gradski muzej Korčula obilježit će Međunarodni dan muzeja i uključiti se u međunarodnu akciju obilježavanja 43. Međunarodnog dana muzeja, koji se na inicijativu MDC-a u Hrvatskoj obilježava od 1980. Temu obilježavanja Međunarodnog dana muzeja 2023. predložit će Međunarodno vijeće za muzeje – ICOM. Gradski muzej Korčula sudjelovati će po prvi puta u obilježavanju manifestacije *Europski dani arheologije* 16.-18. lipnja 2023. godine. Glavni organizatori su Francusko Ministarstvo kulture i Nacionalni institut za preventivna arheološka istraživanja. Glavna institucija-koordinator za Hrvatsku je Arheološki muzej u Zagrebu. Program obilježavanja sadržavati će predavanja i radionice u prostorijama muzeja i na arheološkim lokalitetima. Voditeljica programa biti će kustosica arheološke zbirke Mara Kalebota.

Surađivat će se s Javnom ustanovom za upravljanje zaštićenim dijelovima prirode Dubrovačko –neretvanske županije u izradi Plana upravljanja za zaštićena područja i područja ekološke mreže. Raznovrsnim programom obilježiti će se Međunarodni dan Mediterana.

Prirodoslovna zbirka obogatiti će se novim predmetima, a muzej će biti uključen u organizaciju terenskih istraživanja tijekom kojih će se otkriveni i pronađeni predmeti obraditi i postati muzejsko vlasništvo, sve u skladu sa zakonima Republike Hrvatske.

 Voditeljica Prirodoslovne zbirke i koordinatorica sustava provođenja istraživanja, obrade i pohrane je kustosica Sani Sardelić, a matični muzej prve razine za Prirodoslovnu zbirku Hrvatski prirodoslovni muzej. Izvođač projekta je udruga *ADRIATICA* iz Korčule i *OSMICA* iz Karlovca.

Vršiti će se istraživanja gradinskog naselja *Stine- Žrnovo*. Lokalitetu je prepoznat izrazit znanstveni značaj prilikom proučavanja protopovijesnih i prapovijesnih ostataka na prostoru Žrnova i šire. Znanstvenici i stručnjaci smatraju kako bi se istraživanjima ovog lokaliteta mogla odgovoriti neka značajna pitanja arheologije čitavog otoka, a moguće i pronaći tragove za pronalazak još uvijek nepoznate grčke kolonije *Korkire Melaine*. O važnosti lokaliteta govori i pozamašan interes za suradnjom renomiranih znanstvenika i stručnjaka sa *Sveučilišta u Zadru* (Odjel za Arheologiju*), Centra za kulturu Vela Luka*, *Filozofskim fakultetom u Zagrebu* (Odsjek za Arheologiju) i *Centrom za prapovijesna istraživanja, Dolenjskim muzejem*. Planirana su višegodišnja istraživanja s popratnim stručnim, znanstvenim i edukativnim publikacijama. Voditeljica istraživanja biti će Marta Kalebota, kustosica arheologinja. Prikupljeni predmeti postati će sastavni dio Arheološke zbirke muzeja te će se s tim predmetima popunjavati Stalan postav i raditi povremene izložbe.

Organizirati će se edukativni program *Mala arheološka škola otoka Korčule- MAŠOK* treću godinu za redom. Projekt se sastoji od terenske nastave, radionica i predavanja putem kojih učenike srednjih i osnovnih škola nastojimo upoznati s osnovama arheoloških iskopavanja. U protekle dvije godine projekt je postigao brojne pozitivne rezultate. Sudionici su naučili prepoznavati tragove ljudskih ostataka u prirodi, dobili su odgovor na pitanje što je to arheologija i zašto nam je bitna, te smjernice kako postupati s kulturnim dobrom i kako zaštititi svoju baštinu. Terenska nastava projekta odvijati će se u sklopu nove arheološke kampanje istraživanja lokaliteta *Stine-Žrnovo*. Projekt *MAŠOK* je medijski oglašen putem web stranica muzeja, FB i Instagram stranica muzeja, HRT-ovih emisija, Radija Korčule i Soundset Ragusa. Organizator projekta je GMK, a voditeljica Marta Kalebota. Odvija se putem *Javnog poziva za programe javnih potreba u kulturi Dubrovačko – neretvanske županije* i vlastitim sredstvima.

Nastaviti će se podvodna istraživanja na lokalitetu Soline pod vodstvom *UNIZD*-a (Odjel za Arheologiju). U istraživanjima sudjeluje i kustosica Marta Kalebota, a predmeti pronađeni istraživanjima integrirati će se u Arheološku zbirku *Gradskog muzeja Korčula*. Nastaviti će se suradnja s *Institutom za Arheologiju, FFZg* (Odsjek za Arheologiju), *Centrom za prapovijesna istraživanja*, *Dubrovačkim muzejima*-*Arheološkim muzejom*, te *Dolenjskim muzejom* u procesima pregleda, dokumentiranja i istraživanja arheoloških lokaliteta otoka Korčule, te istraživanja nekropole *Nakovane* i nekropole *Zakotorac* na Pelješcu. Istraživanja na Pelješcu nude veliki doprinos u shvaćanju korčulanskih prapovijesnih procesa uzimajući u obzir blizinu udaljenosti zajednica i ondašnju nižu razinu mora. Kao rezultat tih istraživanja uspostaviti će se Arheološko-povijesna zbirka u prostorijama *Hrvatskog doma Viganj Kuvenat* pod vodstvom *Dubrovačkih muzeja*. Galerijskim prostorom obogatiti će se kulturna ponuda pelješkog prostora, unaprijediti edukacija lokalnog stanovništva, te povećati suradnja okolnih muzejsko-galerijskih jedinica.

Muzej će sudjelovati u kulturnoj manifestaciji 18. Noć muzeja koju na državnom nivou priređuje HMD s temom **MUZEJI SU VAŽNI**. Kao i prethodnih godina Gradski muzej Korčula prirediti će raznovrstan program. Muzej će za posjetitelje biti otvoren od 18:00 – 22:00h U programu *Ususret otvaranju Marko Polo* Centra Vicko Marelić, Marija Hajdić, Sani Sardelić, Marta Kalebota, Tonka Lujanac predstaviti će sadržaje i aktivnosti Marko Polo Centra. Slavno putovanje Marka Pola bilo je od globalne važnosti. Polo je zabilježio dragocjene geografske i etnografske podatke, biljni i životinjski svijet mnogih mjesta koje je obišao. Stalni postav će prezentirati dijelove tih zadivljujućih informacija i približiti baštinu najpoznatijeg putnika srednjeg vijeka zarobljenog u bitci pod Korčulom. U predavanju *Izvještaj Banke Svetog Josipa Korčula*, 1849.-1850. godina Tea Marinović donijeti će nove podatke o brodograđevnoj baštini Korčule temeljem arhivskih dokumenata pohranjenih u Državnom arhivu Dubrovnik - Arhivskom sabirnom centru Korčula Lastovo. U *Pričama o korčulanskim gulozarijama* interaktivnim izlaganjem *Klašun naš svagdašnji, jučer, danas, sutra* Sani Sardelić govoriti će o povijesnim kulturnim tragovima i prepoznatljivom obliku klašuna, njihovom status danas i (turističkoj) budućnosti sutra. Razgledati će se izložba Korčulanski foto vremeplov uz interaktivno vodstvo suautora Mihovila Depola. Mihovil Depolo i Kristian Nakić autori su izložbe Korčulanski fotovremeplov. Mihovil Depolo predstaviti će zanimljivosti o kameri te konzervatorsko-restauratorskom postupku na njoj a istaknuti će se i uloga njenog vlasnika korčulanskog fotografa Nika Sesse. Posjetioci će uz stručno vodstvo kustosa razgledati muzej.

Muzej će sudjelovati u međunarodnoj kulturno – turističkoj manifestaciji *Noć tvrđava*. Organizator programa u Korčuli je Turistička zajednica Grada Korčule a na poticaj JUK Tvrđava kulture Šibenik u sklopu projekta **FORTITUDE**. Održati će 5. svibnja 2023.

Gradski muzej Korčula nastavit će sudjelovanjem u projektu *Kor::net(Korčula Network) č*iji je nositelj Siva zona - galerija suvremene i medijske umjetnosti ujedno i koordinator mreže. U projekt su uključene Siva zona - galerija suvremene i medijske umjetnosti, Korčula, Blatski fižuli, ustanova u kulturi, Blato; Centar za kulturu, ustanova u kulturi / Galerija moderne i suvremene umjetnosti, Vela Luka i Gradski muzej Korčula. Posebno će se nastaviti rad na održavanju kalendara kulturnih događanja na otoku na web stranici.

Gradski muzej Korčula unaprijedit će suradnju sa srodnim ustanovama na širem području, primjerice Muzej grada Splita, Etnografski muzej u Splitu, Muzej antičkog stakla u Zadru, Muzeji i galerije Konavala u svrhu prezentacije sadržaja Marko Polo Centra i postizanja sinergije ustanova.

Djelatnici muzeja će sudjelovati u edukaciji Certificirani vodič interpretator - story telling u organizaciji TZ Grada Korčule. Petodnevna edukacija će se odvijati u Gradskom muzej Korčula.

Gradski muzej Korčula priredit će međunarodnu umjetničku izložbu znamenitog njemačkog slikara Richarda Zieglera *Korčulanski motivi Richarda*

S Gradskom knjižnicom *Ivan Vidali* i Arhivskim sabirnim centrom Korčula –Lastovo surađivat će se u projektu digitalizacije muzejskog, arhivskog i knjižnog gradiva.

U sklopu projekta digitalizirat će se odabrana arhivska građa iz fundusa Gradskog muzeja

U suradnji s Gradom Korčula, Turističkom zajednicom Grada Korčule i Institutom za etnologiju i folkloristiku, te Kulturnim centrom sveti Martin sudjelovat će se u provedbi europskog kulturološkog projekta „ Stopa svetog Martina“. Sudjelovat će se u osmišljavanju itinerera na području otoka Korčule.

 Muzej će putem medija, a posebice putem web-stranice muzeja te na druge načine javnost informirati o aktivnostima muzeja i drugih srodnih institucija i udruga vezane za istraživanje i promociju materijalne i nematerijalne kulturne baštine te suvremene umjetničke aktivnosti. Istraživanjem i prezentacijom zbirke starih razglednica nastavit će se istraživanje i dokumentacija urbanog razvoja grada te povijesnih činjenica vezanih uz pojavu, vrste i značenje razglednica Korčule iz fundusa Gradskog muzeja.

Nastavit će se s istraživanjem i promocijom glazbenog arhiva obitelji Boschi.

Nastavit će se s istraživanjem povijesti zaštite spomenika.

Nastavit će se proučavanje i prezentacija prehrambene otočke tradicije, ukazat će se na potrebu dobre komunikacije struke i gospodarsko - turističke prakse koja bi doprinijela poboljšanju kako proučavanja, tako i njene prezentacije.

Nastavit će se s istraživanjem i prezentacijom baštine tradicijskih plesova s mačem otoka Korčule korištenjem predmetne građe u arhivima, muzejima i one u vlasništvu privatnih osoba koji građu povezanu s navedenim područjem istraživanja posjeduju ili su njeni baštinici, kao i stručnim terenskim istraživanjem.

Rezultate istraživanja stručni muzejski djelatnici objavit će u Godišnjaku grada Korčule i drugim stručnim i znanstvenim časopisima.

Sani Sardelić nastavit će sa digitalnim predstavljanjem materijalne i nematerijalne baštine Kumpanija otoka Korčule – zaštićenog nematerijalnog kulturnog dobra.

Arheologinja Marta Kalebota voditi će arheološka istraživanja na području grada i otoka Korčule. Izraditi će dokumentaciju prije, tijekom i nakon provedenih arheoloških iskapanja. U suradnji s djelatnicima konzervatorskog odjela obilazit će arheološke lokalitete i sudjelovati u izradi pravnih rješenja njihove zaštite.

Muzej će i u 2023. godini prirediti program predstavljanja recentnog izdavaštva otoka Korčule *Od jematve do jematve* kojim već dugi niz godina sudjeluje na kulturnoj manifestaciji 35. *Knjiga Mediterana* u Splitu u organizaciji Književnog kruga Split. Kustosica muzeja Sani Sardelić autorica je idejne koncepcije i organizatorica je predstavljanja izdavaštva za cijelo područje otoka Korčule, odnosno svih pet općina.

Unaprijedit će se vodič po gradu Korčuli na hrvatskom i engleskom jeziku instaliran pomoću sustava MOBILEGUIDE (mobilnog vodiča). Autorica idejne koncepcije i teksta vodiča je ravnateljica Gradskog muzeja Marija Hajdić.

ZNANSTVENI RAD

Stručni djelatnici Gradskog muzeja nastavit će znanstvenu obradu muzejske i arhivske građe te spomeničke baštine. Istraživanjima i znanstvenim radovima sudjelovat će na stručnim i znanstvenim skupovima, publicirati ih u stručnim knjigama i časopisima.

*KOORDINACIA FUNKCIONIRANJA MARKO POLO CENTRA I KULE KOPNENIH VRATA*

S obzirom da je Odlukom Grada Korčule od 1. travnja 2017. Gradski muzej preuzeo obavezu otvaranja za javnost Kule Marka Pola i Kule Revelin- kustos Marko Polo Centra koordinirat će funkcioniranje MPC-a i a Gradski muzej Kule Revelin, kao izložbenih prostora i osoblja koje će raditi na prodaji karata te izradi interpretativnih i reklamnih sadržaja te njihovu održavanju. Izvještaji o broju posjetitelja u Kulu Revelin i Marko Polo Centru i ostvarenim dnevnim prihodima dostavit će se Gradu Korčuli. Prihodi ostvareni od prodanih ulaznica posjetiteljima Marko Polo Centra i Kuli Kopnenih vrata uplaćivat će se na račun Grada Korčule. Temeljem dostavljenih *vouchera* za ulaz u Interpretacijski centar Marko Polo i kulu Revelin, Grad Korčula ispostavljat će račune turističkim agencijama u čijoj organizaciji posjetitelji posjećuju MPC i Kulu Revelin.

Korčula, 27. 02. 2023.

Ravnateljica:

Marija Hajdić

 

FINANCIJSKI PLAN GRADSKOG MUZEJA KORČULA ZA 2023.

|  |  |  |  |
| --- | --- | --- | --- |
|  |  **RASHODI**  |  | **PRIHODI** |
|   Račun iz računskog plana  |   Opis  |  Plan |  Izvori |
| **A 210401** | ***Redovna djelatnost Gradskog muzeja*** |  **1 62.603, 00** |  |
|  239 3111 | Plaće (Bruto) | 94.441,50 |  Opći |
|  240 3121  | Jubilarne nagrade, dar djeci |  12.343,00 |  Opći |
| 241 3132 | Doprinosi za zdravstvo | 13.405,00 |  Opći |
|  242 3211 | Službena putovanja |  664,00 | Vlastiti |
|  243 3212 | Službena putovanja | 610,00 | Opći |
|  244 3212 | Naknade za prijevoz | 9.291,00 |  Opći |
| 245 3213 | Stručno usavrš. zaposl. |  637,00 | Opći |
|  246  3221 | Uredski materijal | 2.655,00 | Vlastiti prihod |
|  247 3222 | Materijali i sirovine | 1.256,00 | Vlastiti prihod |
|  248 3223 | Energija | 5.309,00 | Opći |
|  249 3224 | Materijal i dijelovi | 398,00 | Vlastiti |
|  250 3225 | Sitni inventar i a.g. | 133,00 | Vlastiti prihod |
|  251 3231 | Usluge telefona i pošte | 2.654,00 | Vlastiti |
|  252 3231 | Usluge telefona i pošte |  398,00 | Opći |
|  253 3232 | Int. i osobne. usluge | 1.593,00 | Opći |
| 254 3233 | Usluge prom. i info. | 133,00 | Vlastiti prihodi |
| 255 3234 | Komunalne usluge |  1.991,00 | Vlastiti |
| 256 3235 | Zakupnine i najamnine | 133,00 | Vlastiti |
| 257 3237 | Intelektualne i o.u. | 5.175,00 | Vlastiti |
| 258 3238 | Računalne usluge |  664,00 | Opći |
| 259 3239 | Ostale usluge | 3.052,00 | Vlastiti |
| 260 3292 | Premije osiguranja | 1.548,00 | Opći |
| 261 3293 | Reprezentacija  | 398,00  | Vlastiti prihod |
| 262 3294 |  Članarine i norme | 80,00 | Vlastiti prihod |
| 263 3299 | Ostali nespomenuti rashodi poslovanja |  664,00 | Vlastiti prihod |
| 264 3231 | Bankarske usluge | 133,00 | Vlastiti |
|  | **Rashodi za nabavu nefinancijske imovine** |  |  |
| 265  4221 | Uredska oprema i namještaj | 664,00 | Vlastiti prihodi |
| 266 4221 | Uredska oprema i namještaj | 664,00 | Opći |
| 267  4243 | Muzejski izlošci i predmeti prirodnih vrijednosti  |  1.327,00 | Vlastiti |
|   **A210402** | **Tisak Godišnjaka grada Korčule** | 10.618,00 |  |
|  268  **3239** | **Rashodi za usluge** |  |  |
|  268 3239 | Grafičke i tis.usl. | 1.920,00 | DNŽ |
|  268 3239 | Grafičke i tis.usl. | 2.050,00 | Vlastiti prih. |
|  268 3239 | Grafičke i tis.usl. | 4.636,00 | Min.kulture |
|  268 3239 | Grafičke i tis.usl. |  664,00 | Donacija |
|  269 3239  | Grafičke i tis.usl. | 1.348,00 | Opći |
| **T210402** | **Restauratorski po.**  | 5.309,00 |  |
|  **276**  | **Rashodi za usl.** |  |  |
|  276 3232 | Usluge tek. i inv.odr. | 938,00 | Ministarstvo kulture |
|  277 3232 | Usluge tek. i inv.odr. | 4.371,00 |  Opći |
|  |  |  |  |
|  |  |  |  |
| **A210407** | **Izložbena djelatnost Gradskog muzeja** |  **7.698,00** |  |
|  | **Naknade troškova zaposlenima** |  |  |
| 270 3211 | Službena putovanja |  929,00 |  Vlastita |
| 271 3233 | Usluge promidžbe |  1.460,00 |  Opći |
| 272 3237 | Intelek. i osobne |  1.593,00 | Min. Kulture |
| 273 3239 |  Ostale usluge |  2.307,00 |  Vlastita |
| 273 3239 |  Ostale usluge |  664,00 |  DNŽ |
| 274 3239  | Ostale usluge | 347,00 |  Opći |
| 275 3292 | Premije osiguranja | 398,00 |  Minist. Kulture |
| **A210410** | **Promotivne aktiv.** | **929,00** |  |
| 278 3233 | **Rashodi za us.** |  |  |
|  | Usluge promidžbe i informiranja | 929,00 | Opći |
| A210411 | **Sudjelovanje u manifestacijama** | **2.440,00** |  |
|  321 | **Naknada troškova** **zaposlenima** |  |  |
| 279 321151 | Dnevn.za.sl.put. | 212,00 | Opći |
| 280 321151 | Prijevoz | 106,00 | Vlastita |
| 281 3221 | Uredski mat. |  66,00 | Opći |
| 282 3233 | Usluge prom. i info | 265,00 |  |
| 283 3235 | Zakupnine i najamnine  | 199,00 | Opći |
| 284 3237 | Intelektualne i os. us | 265,00 | Opći |
| 285 3238 | Računalne usluge | 929,00 | Opći |
| 286 3239 | Ostale usluge | 398,00 | Opći |
| A210419  | Arheološka istraživanja | **4.778,00** |  |
| 345 3211 | Službena putovanja | 2.654,00 |  |
| 345 3211 |  | 1.645,00 | Vlastiti |
| 345 3211 |  | 1.000,00 | DNŽ |
| 346 3222  | Materijali i sirovine | 531,00 | Vlastiti |
| 347 3232 | Usluge tekućeg i inves. održavanja | 398,00 | Vlastiti |
| 348 3239 | Ostale usluge | 1.195,00 | Vlastiti |

*OBRAZLOŽENJE FINANCIJSKOG PLANA GRADSKOG MUZEJA ZA 2023.*

Grad Korčula financirat će redovitu djelatnost Gradskog muzeja Korčula u 2023. godini iznosom od 141. 093,00 EURA. Godišnji izdaci za plaće djelatnika iznose 94.631,00 EURA a doprinosi na plaće iznose 13.405,00 EURA. Za ostale rashode za zaposlenike Gradskog muzeja osigurano je 12.343,00 EURA ( prigodne godišnje nagrade, dar djeci i topli obrok). Rashodi redovitog poslovanja muzeja u 2023. iznose 162.603,00 EURA.

Gradski muzej Korčula tijekom 2023. redovito poslovanje i provedbu predviđenih programa i aktivnosti omogućit će vlastitim sredstvima koje će uprihoditi u 2023. u iznosu od 30.680,00 a od toga će se za redovito poslovanje utrošiti 21.510,00 EURA.

Predviđeni iznos omogućiti će se prihodima od ulaznica, prodaje vlastitih izdanja, prodaje suvenira, stručnih vođenja i iznajmljivanja prostora.

U Sklopu *projekta EnVironmental And cuLtUral hEritage development – VALUE* – održanog kroz prekograničnu suradnju Interreg Italija – Hrvatska 2014-2020, čiji je glavni cilj definiranje novog modela teritorijalnog razvoja usmjerenog k integraciji kulture, prirode i turizma kroz unaprjeđenje kulturnih i arheoloških lokaliteta osigurana su sredstva za obnovu kuće Marka Pola. U sklopu projekta organizirana je *Mala arheološka škola otoka Korčule*. Cilj škole je edukacija polaznika, popularizacija arheološke baštine, istraživanje i unapređenje arheoloških lokaliteta kroz istraživanja, konzervanciju i prezentaciju, što će se i nastaviti. Sredstva koja će se utrošiti za ovaj program u 2023. iznose 4.778,00 EURA. Prijavitelj projekta VALUE je općina Comachhio (ITA), dok je Grad Korčula u funkciji partnera. Projekt se provodio sredstvima Europskog fonda za regionalni razvoj i sredstvima Grada Korčule.

Programi i aktivnosti muzeja: Tisak Godišnjaka Grada Korčule, Restauratorski postupak, Sudjelovanje u manifestacijama, Izložbene aktivnosti, Promidžbene aktivnosti i Arheološka iskapanja ostvariti će se u iznosu od 31.772,00 eur-a .

Programi muzeja omogućit će se i donacijama u iznosu od 664,00 EUR-a .

*Grad Korčula* će sufinancirati slijedeće programe i aktivnosti Gradskog muzeja:

Izdavačka djelatnost - Godišnjak grada Korčule u iznosu od 1.348,00 EUR-a .

Izložbene aktivnosti muzeja u iznosu od 1.807,00EUR-a

Restauratorski postupak iznosom od 4.371,00 EUR-a

Program sudjelovanja Gradskog muzeja u manifestacijama iznosom od 2.234,00EUR-a

Promotivne aktivnosti u iznosu od 929, 00 EUR-a

*Dubrovačko-neretvanska županija* će sufinancirati slijedeće programe i aktivnosti Gradskog muzeja

izdavačku djelatnost- Godišnjak Grada Korčule u iznosu od 1.920,00EUR-a

Izložbene aktivnosti muzeja u iznosu od 664,00 EUR-a

Arheološka iskapanja u iznosu 1.000,00 EUR-a

*Ministarstvo kulture RH* sufinancirati će programe muzeja:

*Godišnjak Grada Korčule* iznosom od 4.636,00 EUR-a

Izložbene aktivnosti muzeja iznosom od 1.991,00 EUR-a

Restauratorski postupak iznosom od 938,00 EUR-a

Muzejski izlošci i predmeti prirodnih vrijednosti otkupiti će se u iznosu od 1.327,00 EURA osiguranim od vlastitih prihoda.

Vlastitim prihodima omogućit će se redovito godišnje poslovanje muzeja, predviđeni muzejski programi i muzejske aktivnosti. Podmirit će se troškovi prijevoza na posao i s posla, troškovi uredskog materijala, poštarine, telefona, struje i vode, tiskovina u svrhu promidžbe i informiranja, reprezentacije prigodom priređivanja kulturnih akcija, troškovi polica osiguranja zgrade i posjetitelja, nabave opreme za zaštitu muzejskih predmeta i dokumentacije, muzejskih pomagala, troškovi promidžbe i informiranja Gradskog muzeja, nabave stručne literature, otkupa muzejske građe, nabave i održavanja računala i računalne opreme, nabave izložbene opreme, usluge Student servisa za rad na informativnom pultu i pomoći u obavljanju muzejskih poslova tijekom ljetnih mjeseci, stručnog i znanstvenog usavršavanja djelatnika, sudjelovanja na stručnim i znanstvenim skupovima.

Također, vlastitim sredstvima muzej će sudjelovati u realizaciji svih muzejskih programa i kulturnih akcija, posebno participirajući u troškovima tiskanja plakata, kataloga izložbi i pozivnica.